متلازمة ستوكهولم – لما الطير يحب سجانه!
#000001
تخيل معي هذا الموقف: انت مختطف و في حد معو سلاح موجه عليك و بهددك بالقتل في اي لحظة اذا ما استجبت لطلباته, هل بتتوقع في لحظة من اللحظات انك تصير متعاطف مع هذا الشخص, لأ و تحمي من الشرطة كمان لو اتدخلت؟؟
#000002
موضوعنا اليوم عن حالة نفسية بعيشوها ضحايا الاختطاف وبتخلي عندهم نوع من أنواع التعاطف اللي ممكن توصل أحيانا لحد المساعدة، هاي الحالة اسمها متلازمة (حالة) ستوكهولم.
#000004
في هاي الصورة 4 موظفين من بنك سفيرقس كريدت بنك السويدي في العاصمة السويدية ستوكهولم عام 1973, الموظفين الاربعة احتجزهم شخص اسمو جان–ايرك اولسن لمدة 6 أيام متواصلة داخل خزنة البنك, الغريب انه خلال هذه ال 6 ايام صار نوع من الارتباط بين الخاطف و الضحايا, ارتباط ودي غريب لدرجة انو وحدة من المخطوفين قالت و بكل وضوح لرئيس الوزراء السويدي بهذاك الوقت اولوف بالمة انها بتوثق بالخاطف ثقة تامة على حياتها و بتحس انه حياتها ممكن تتعرض للخطر اذا اتدخلت قوات الشرطة و حاولت انقاذهم, مش بس هيك, المخطوفين بعد تحريرهم عملوا حملة جمع تبرعات لتغطية تكاليف الدفاع عن الشخص اللي كان خاطفهم.
#000006
هاي الحالة انتشرت بكل انحاء أوروبا والعالم والناس سمعت فيها لأول مرة من ستوكهولم السويدية، ومن هون صار اسم هاي الحالة متلازمة ستوكهولم.
#000007
كيف ممكن يصير هيك؟
#000008
بعد ما عرفنا بشكل بسيط المشاعر والحالة النفسية لضحايا هي المتلازمة ممكن نشوف عدد من الاسباب و العوامل اللي بتسبب هاي الحالة عند المختطفين و بتخليهم يتعاطفوا مع مستغلينهم:
#000010
الشعور بفقدان الامل
#000011
لما تكون مخطوف, ما بكون عندك خيارات كثيرة, هم خيارين يا إما تلبية أوامر الخاطفين أو تعريض حياتك للخطر المباشر و الموت, هاي الحالة مرهقة و متعبة جدا للجسم و الدماغ, فكنوع من أنواع التكيف مع هاي الحالة و هذا الضغط النفسي الانسان بدخل في حالة من الاستجابة الغريزية للخطر و بحاول يتأقلم مع الوضع عشان يقلل الاضرار اللي ممكن تصير فبالتالي الشخص ببدأ يستعطف الخاطفين بدل ما يقتلوا.
#000012
في بعض المرات القليلة، ضحايا الاختطاف ببدأوا يشعروا براحة ولو بسيطة أثناء الاختطاف والسبب أنه الوضع اللي هم مخطوفين في مش سيئ بالدرجة اللي كانوا متوقعينها، ولما يكون الجسم بأعلى درجات التوتر و يشوف انو الواقع افضل و لو شوي من المتوقع، بدخل في حالة ارتياح بسيطة، هاي الحالة بتزيد كثير اذا قدم الخاطف مساعدات للضحايا مثل الأكل و الشرب
#000013
الكاتبة الانجليزية لوسي كرستوفر كتبت في واحد من كتبها: ” من الصعب أن تكره شخصاً إذا فهمت قصته” فإذا كان في تواصل بين الخاطف والضحايا و قدر الخاطف يشرح موقفه للمخطوفين، ممكن يتعاطفوا معه و يساعدوه حتى على الهروب من العقوبة.
#000014
نعم، و هذا اللي حير العلماء و الباحثين النفسيين, ممكن الخاطف ما يعمل أي عمل ايجابي للخاطفين و يعاملهم بقسوة بس مع هيك المخطوفين يتعاطفوا معه و يساعدوه اذا احتاج.
#000015
مع إنه ما في عدد كافي من الدراسات عن الموضوع بحكم قلة الحالات المسجلة إلا انه و من المثبت انه ضحايا متلازمة ستوكهولم ما بتعرضوا لأي نوع من انواع التأثير العقلي أو لأي عملية غسيل دماغ، الموضوع بصير بشكل تلقائي و ممكن يكون ناتج عن الاسباب اللي انعرضت قبل في هذا المقال
#000017
هل الحالة بتنتهي بانتهاء عملية الاختطاف؟
#000018
لأ، الحالة بتستمر مع الضحية, السبب الرئيسي لاستمرارها انه الشخص بكون لسا عايش في الوضع المتعب نفسيا و العصيب اللي كان في, العلاج بكون عن طريق جلسات استشارية مع اخصائيين نفسين و عدد الجلسات بعتمد على قوة الشخص النفسية و عزيمته للخروج من هاي الحالة النفسية.
#000019
هل متلازمة ستوكهولم مرتبطة بالعنف الأسري؟
#000020
الموضوع لسا قيد الدراسة لكن ممكن الناس تربطهم ببعض لانه في بعض العوامل المشتركة بينهم, ففي بعض الحالات بكون عند ضحايا العنف الاسري (في الاغلب سيدات) حالة نفسية ممكن تشبه متلازمة ستوكهولم, الضحية بتحس انها و حيدة بالدنيا و ما في حدا يساعدها و الأسوء من هيك في بعد الاحيان الضحية بتفقد الامل في التغيير و بتستسلم للواقع و بتصير تتأقلم معه و كانه الخيار الوحيد و هذا تقريبا وجه الشبه مع متلازمة ستوكهولم – الشعور بالاستسلام و قلة الحيلة. بعض ضحايا العنف الاسري بعيشو نفس ظروف الاختطاف بس الفرق انهم مش محبوسين في مكان معين، ولأنه للأسف العنف الاسري بتكرر كثير تم تشخيص الحالة النفسية اللي بعانوا منها ضحايا العنف الاسري كحالة نفسية مستقلة واسمها العلمي الارتباط المرضي الصادم او Trauma Bonding
#000021
متلازمة غير معترف بها لحد الان
#000022
رغم الاحداث السابقة وكمية المقالات والدراسات والضجة الحاصلة حول هاي الحالة الا انها غير معترف فيها كحالة أو مرض نفسي مستقل من قبل الهيئة الامريكية لاضطرابات النفسية والسبب هو قلة وجود الحالات المسجلة وصعوبة اجراء الدراسات والتحاليل على الضحايا اثناء عملية الاختطاف، هاي الامور بتساعد الاطباء والمعالجين النفسيين انه يحددوا بوضوح الأسباب، الأعراض، التأثيرات ومتطلبات العلاج اللي ممكن تنجح مع كل أو على الأقل أغلب الضحايا
#000023
حتى عمليات الخطف والاحتجاز الوهمية ممكن تسبب حدوث هاي المتلازمة!
#000024
مع انه الموضوع غريب إلا انه صحيح! في عام 1994 نفذ عدد من موظفي ال FBI الأمريكية عملية اختطاف وهمية ل 57 موظف من موظفي شركة طيران محلية امريكية لمدة 4 أيام و حاولوا فيها يطبقوا كل اللي بصير بحالات الاختطاف العادية من مضايقات و ضغوط نفسية و جسدية و كانت النتيجة صادمة, بعض من الرهائن تأثروا بالحالة النفسية و وقعوا بفخ التعاطف مع الخاطفين.
#000025
اكيد هاي الأحداث صعبة وان شاء الله ما بنعيشها ولا حتى بنسمع عنها، والعبرة اللي ممكن ناخذها من مقال اليوم هو انه الشخص لازم يحاول قدر الامكان يسيطر على اعصابه وأفكاره ويكون قوي وما يتأثر باللي حواليه على قد ما يقدر
#000026
مرض ارتفاع ضغط الدم
#000029
لا تهرب من الدهون!
#000031
اترك تعليقاً إلغاء الرد
#000032